Det hemmelige livet med Gud, er det viktigste

Matt 6.6 Men du, når du ber, gå inn i ditt bønnerom! Og når du har lukket døren din, skal du be til din Far som er i det skjulte. Og din Far som ser i det skjulte, skal belønne deg åpenlyst.

I disse versene peker Jesus på vårt motiv og holdning til Gud. Vi kan alle komme inn i en slags «se på meg» øvelse, fordi i vår menneskenatur finnes det et bekreftelsesbehov. Et behov for å bli sett og anerkjent av andre mennesker. Men poenget som Jesus ligger til grunn her, er at vi skal sette vår tillit og tro på ham. 

Problemene vi får om vi er opptatt av menneskers anerkjennelse er, at vi får vår «lønn» av dem. Bønnene våre til Gud blir ikke hørt, om vi «påkaller» menneskers oppmerksomhet. Hvorfor? Fordi vi avslører vår vantro til Gud. Og vi setter vår lit til mennesker.

Heb 11.6
Men uten tro er det umulig å være til behag for Ham, for den som kommer til Gud, må tro at Han er til og at Han er Den som belønner dem som søker Ham med iver.

La oss derfor søke Gud, og påkalle hans navn når ingen andre hører. Da vil Gud se og høre din tro, og den blir et utrykk for sant liv. Da vil du oppleve at Gud vil lønne deg i det synlige, og din fremgang blir åpenbar for alle.

Joh 10.7

Da sa Jesus igjen til dem: «Sannelig, sannelig sier Jeg dere: Jeg er porten inn til sauene.
Alle som er kommet før Meg, er tyver og røvere, men sauene hørte ikke på dem.
Jeg er porten. Hvis noen går inn gjennom Meg, skal han bli frelst, og han skal gå inn og gå ut og finne beite.
Tyven kommer ikke for noe annet enn for å stjele og drepe og ødelegge. Jeg er kommet for at de skal ha liv, og det i overflod.

Amen